wickkiey/tamil-wikipedia-markdown huggingface dataset:
# அனில் சௌத்ரி



**அனில் சௌத்ரி** (*Anil Chaudhary (politician*)) இந்தியாவைச் சேர்ந்த ஓர் அரசியல்வாதியாவார். 1976 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். தில்லியைச் சேர்ந்த இவர் பட்பர்கஞ்சு சட்டமன்றத் தொகுதியில் போட்டியிட்டு தில்லி சட்டமன்ற உறுப்பினராகத் தேர்ந்தெடுக்கப்பட்டார். தற்போது தில்லி பிரதேச காங்கிரசு குழுவின் தலைவராகப் பணியாற்றி வருகிறார். தில்லி பிரதேச இளைஞர் காங்கிரசு பிரிவின் முன்னாள் தலைவராகவும் இவர் அறியப்படுகிறார்.  
## பதவிகள்
| ஆண்டு | விவரம் |
| --- | --- |
| 2008 - 2013 | பட்பர்கஞ்சு சட்டமன்றத் தொகுதியில் போட்டியிட்டு தில்லியின் நான்காவது சட்டமன்றத்திற்கு தேர்ந்தெடுக்கப்பட்டார் |
# எக்ஸ்சேஞ்ச் 106 கோபுரம்


**எக்ஸ்சேஞ்ச் 106 கோபுரம்** (மலாய்: *Menara Exchange 106*; ஆங்கிலம்: *The Exchange 106*) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு வானளாவிய கட்டிடமாகும்.  

இந்தக் கோபுரத்தின் உயரம் 453.6-மீட்டர் (1,488 அடி) ஆகும். இந்தக் கோபுரம் மலேசியாவின் இரண்டாவது உயரமான கட்டிடம்; மற்றும் தென்கிழக்கு ஆசியாவில் மூன்றாவது உயரமான கட்டிடமாக அறியப்படுகிறது.  

## பொது

இது 453.6 மீ (1,488 அடி) உயரம் கொண்டது. 453,835 மீ2 (4,885,000 சதுர அடி) பரப்பளவில்; மலேசியாவின் இரண்டாவது பெரிய வானளாவிய கட்டிடமாகும்.  

## போக்குவரத்து

தஞ்சோங் மாலிம்–கிள்ளான் துறைமுக வழித்தடம் மற்றும் புத்ராஜெயா வழித்தடம் ஆகிய வழித்தடங்களில் அமைந்துள்ள துன் ரசாக் எக்ஸ்சேஞ்ச் எம்ஆர்டி நிலையத்தால் இந்தக் கோபுரம் சேவை செய்யப்படுகிறது.  

காஜாங் மற்றும் புத்ராஜெயா எம்ஆர்டி வழித்தடங்களுக்கு இடையே உள்ள இரண்டு பரிமாற்றங்களில் இந்த நிலத்தடி நிலையமும் ஒன்றாகும்
# பெலகாவி நலா



**பெலகாவி நலா** (*Belagavi Nala*) என்பது தென்னிந்தியாவின் கருநாடக மாநிலத்தில் ஓடும் ஒரு ஆறு ஆகும். இது கருநாடகம் மாநிலத்தின் பெல்காம் நகரத்தில் “லட்சுமி டெக்டி” என்ற இடத்தில் உருவாகிறது. கடந்த காலங்களில் இந்த ஆறு பெருக்கெடுத்து வந்த பொழுது மிகுந்த பேரழிவை ஏற்படுத்தியிருக்கின்றது. இந்த ஆறு நகரத்தின் தென்கிழக்குப் பகுதியை நோக்கிப் பாய்ந்து முகாம், தொடருந்துநிலையச் சாலை, சாஸ்திரி நகர், சிவாஜி தோட்டம் மற்றும் பெல்காம் நகர் வழியாக விசுவகர்மாநகர் பழைய பி பி சாலை வரை ஒடுகிறது. பெல்காம் நகரத்தில் பெலகாவி நலா ஆறு விவசாயிகளுக்குப் பெரும் துயரை ஏற்படுத்துகிறது.
# பார்வதீஸ் கலை மற்றும் அறிவியல் கல்லூரி



**பார்வதீஸ் கலை மற்றும் அறிவியல் கல்லூரி** (Parvathy's Arts and Science College) என்பது இந்தியாவின் தமிழ்நாட்டில் திண்டுக்கல் மாவட்டத்தில் அமைந்துள்ள ஒரு தனியார் சுயநிதிக் கல்லூரி ஆகும். இக்கல்லூரி 60 ஏக்கர் நிலப்பரப்பில் திண்டுக்கல் - மதுரை தேசிய நெடுஞ்சாலை 7-ல் திண்டுக்கல் நகரத்திலிருந்து 3 கி. மீ. தொலைவில் அமைந்துள்ளது. இக்கல்லூரியானது மதுரை காமராசர் பல்கலைக்கழகத்துடன் இணைந்த ஒரு சுயநிதி நிறுவனம் ஆகும். மேலும் இக்கல்லூரியினை தமிழ்நாடு அரசு அங்கீகாரம் செய்துள்ளது. பெங்களூரில் உள்ள தேசிய மதிப்பீடு மற்றும் தரச்சான்று அவை இக்கல்லூரிக்கு பி++ தரத்தினை வழங்கியுள்ளது.  

## துறைகள்
1. தமிழ்
1. ஆங்கிலம்
1. இந்தி
1. வணிகவியல்
1. வணிகமேலாண்மை
1. அரசியல் அறிவியல்
1. வேதியியல்
1. கணிதம்
1. கணினி அறிவியல்
1. உணவக மேலாண்மை
# ஜலந்தர் பாளையம் சட்டமன்றத் தொகுதி



**ஜலந்தர் பாளையம் சட்டமன்றத் தொகுதி** (தொகுதி வரிசை எண்:37) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *பர்கத் சிங்* ஆவார். 2022 பஞ்சாப் சட்டமன்றத் தேர்தலில் 40,816 வாக்குகள் பெற்ற இவர் தன்னை எதிர்த்துப் போட்டியிட்ட ஆம் ஆத்மி கட்சியின் *சுரீந்தர் சிங் சோதி* என்பவரை 5,808 வாக்குகள் வித்தியாசத்தில் தோற்கடித்தார்.
# மத்திய ஜலந்தர் சட்டமன்றத் தொகுதி



**மத்திய ஜலந்தர் சட்டமன்றத் தொகுதி** (தொகுதி வரிசை எண்:35) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ராமன் அரோரா* ஆவார். 2022 பஞ்சாப் சட்டமன்றத் தேர்தலில் 33,011 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *ராஜிந்தர் பெரி* என்பவரை 247 வாக்குகள் வித்தியாசத்தில் தோற்கடித்தார்.
# மேற்கு ஜலந்தர் சட்டமன்றத் தொகுதி



**மேற்கு ஜலந்தர் சட்டமன்றத் தொகுதி** (தொகுதி வரிசை எண்:34) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஷீத்தல் அங்கூரல்* ஆவார். 2022 பஞ்சாப் சட்டமன்றத் தேர்தலில் 39,213 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சுஷில் குமார் ரிங்கு* என்பவரை 4,253 வாக்குகள் வித்தியாசத்தில் தோற்கடித்தார்.
# எச்டி 181720



## கோள் அமைப்பு
2009 ஆம் ஆண்டில், விண்மீனைச் சுற்றி ஒரு வளிமப் பெருங்கோள் ஒன்று கண்டுபிடிக்கப்பட்டது. இது 2019 இல் "தோகே" என்று பெயரிடப்பட்டது. அத்தகைய பொன்மம்(உலோக) வறிய விண்மீன்களைச் சுற்றிவரும் கோல்கள் அரிதானவை (தெரிந்த ஒன்றிரண்டு ஒத்த நிகழ்வுகள் HD 111232,HD 22781 ஆகியன மட்டுமே ).
# வண்டியூர் வீரராகவப் பெருமாள் கோவில்

**வண்டியூர் வீரராகவப்பெருமாள் கோவில்** என்பது மதுரை மாவட்டம் வண்டியூரில் அமைந்துள்ள பெருமாள் கோவிலாகும்.  

வரலாற்றுச் சிறப்பு மிக்க கோவிலாக இது உள்ளது. கள்ளழகர் திருவிழாவின் மிக முக்கிய நிகழ்வு இக்கோவிலில் நடைபெறுகிறது. சித்திரைத் திருவிழாவின் மிக முக்கிய நிகழ்வு இக்கோவிலில் நடைபெறுகிறது. தேனூர் மண்டபத்தில் கொக்கிற்கு மோட்சம் கொடுத்த நிகழ்வு வருடந்தோறும் சித்திரைத் திருநாள் நிகழ்வில் நடைபெறுகிறது. வைகை ஆற்றில் எழுந்தருளிய கள்ளழகர் இங்கு பாம்பு வாகனத்தில் பக்தர்களுக்கு அருள்பாலிக்கிறார். இக்கோவிலின் மூலவராக வீரராகவப்பெருமாளும் உற்சவராக கள்ளழகரும் ஆண்டாள் நாச்சியாரும் இருக்கிறார்கள்.
# கரிசல் சீமை

**கரிசல் சீமை** அல்லது **கரிசல் வட்டாரம்** என்பது தமிழ்நாட்டில் உள்ள ஒரு புவியியல் பகுதியாகும். இங்கே கருப்பு நிறத்துடன் நீரின் ஈரப்பதத்தையும் தக்க வைத்துக் கொள்ளும் கரிசல் மண் பகுதிகளாகும். கரிசல் நிலத்தைப் புன்செய் நிலம் என்றும் அழைப்பர். இப்பகுதி 1910 வரை பழைய திருநெல்வேலி மாவட்டத்துக்கு உட்பட்ட பகுதியாக இருந்தது. இது தமிழ்நாட்டில் உள்ள விருதுநகர் மாவட்டம் சங்கரன்கோவில், புளியங்குடி, விளாத்திகுளம், ஒட்டப்பிடாரம் ஆகிய பகுதிகளை உள்ளடக்கிய நிலப்பகுதியாகும்.  

## புவியியல்
கி. ராஜநாராயணன் தன் *கரிசல் கதைகள்* தொகுப்பு நூலில் கரிசல் சீமையின் வரைபடத்தை இணைத்துள்ளார். அதன்படி இச்சீமையானது வடக்கில் மதுரைக்கு அருகில் உள்ள திருமங்கலம் முதல் தெற்கில் திருநெல்வேலிக்கு அருகில் உள்ள கங்கை கொண்டான் வரையிலும், மேற்கில் சங்கரன்கோவிலில் தொடங்கி கிழக்கில் வேம்பார் கடற்பகுதி வரை எட்டும்.  

கரிசல் சீமையில் முதன்மையாக வைப்பாறு, அர்ஜுனா ஆறு, குண்டாறு ஆகிய மூன்று ஆறுகள் பாய்கின்றன. இவை மூன்றும் பருவகால ஆறுகளாகும். எனவே பெருமழைக்காலங்களில் இவை கரைபுரண்டு ஓடும்.  

## இலக்கியம்
இப்பகுதியை மையமாகக் கொண்ட படைப்புகளை கரிசல் இலக்கியம் என்றழைக்கப்படுகின்றன. கி. ராஜநாராயணன், கு.அழகிரிசாமி, சோ. தர்மன், மேலாண்மை பொன்னுசாமி, பொன்னீலன் முதலியோர் கதைகளில் கரிசல் வட்டாரத் தன்மையும் வட்டார வழக்குகளையும் காணலாம்.  

## உணவு முறை
இக்கரிசல் நிலத்தில் அதிகமாகக் கம்பு, குதிரைவாலி போன்ற தானியங்களே பயிரிடப்படுகின்றன. ஆதலால் கரிசல் நில மக்களின் முதன்மையான உணவாகக் கம்மங்கூழ், கம்மஞ்சோறு போன்ற உணவே இருக்கின்றன. சான்றாக, “கம்மஞ்சோற்றில் தனி நல்லெண்ணெய் விட்டு தொட்டுச் சாப்பிடுவார்கள். அதோடு கொஞ்சம் கருப்பட்டியையும் நுணுக்கிப் போட்டுக் குழைத்து அதைத் தொட்டுச் சாப்பிட்டால் தேவாமிர்தமாக இருக்கும்” (கி.ராஜநாராயணன் கதைகள், கரிசல் காட்டில் ஒரு சம்சாரி ப. 503 ) என்ற வரிகளின் வாயிலாக அறிந்து கொள்ள முடிகின்றன. “ஒரு தடவை குத்திப் போடும் கம்மங்கஞ்சியை மூன்று நாட்களுக்கு வைத்துக் கொள்வார்கள். கானப்பருப்புத் துவையலை அரைத்து வைத்துக் கொண்டு கம்மஞ்சோற்றைப் பட்டதோ படலையோ என்று தொட்டுச் சாப்பிடுவார்கள். இரண்டாவது தடவைக்குத் தண்ணீர் விட்டுக் கரைத்துச் சாப்பிடுவார்கள்” (கி.ராஜநாராயணன் கதைகள், கரிசல் காட்டில் ஒரு சம்சாரி ப. 502 ) என்ற வரிகள் உணர்த்துகின்றன.  

## இவற்றையும் பார்க்கலாம்
- கரிசல் வட்டார வழக்கு அகராதி
- கரிசல் மண்
# வரைவு:மேல் இராஜாேதோப்பு


**மேல் இராஜாேதோப்பு** இந்தியாவின் தமிழ்நாடு மாவட்டத்தில் அமைந்துள்ள தருமபுரி மாவட்டம், முக்கல்நாயக்கன் அள்ளி ஊராட்சிக்கு உட்பட்ட கிராமம் ஆகும்.  

அமைவிடம்  
---
தருமபுரி மாவட்டத்தில் இருந்து சுமார் 12 கிலோமீட்டர் தொலைவில் உள்ளது. இயற்கை எழில் கொஞ்சும் மலைகள் சூழ்ந்தும், கரும்பு, மஞ்சள், நெல், மல்லிகை பூ வியாபாரம் என வேளாண்மையில் தலைச் சிறந்து விளங்கும் ஊராகவும் திகழ்கிறது. இவ்வூரில் 450 மக்கள் வசித்து வருகின்றனர். இங்கு குழந்தைகளுக்கான அங்கன்வாடி மையமும், மாணவர்கள் பயில உயர்நிலைப் பள்ளியும் உள்ளது. மேலும் அரசு ஆரம்ப சுகாதார நிலையமும் அமைந்துள்ள ஊராகத் திகழ்கிறது. இச்சுகாதார நிலையம் அருகிலுள்ள ஊர்களிலிருந்து வரும் மக்களின் நோய்களை குணப்படுத்தும் மையமாகச் செயல்படுகிறது.  

பேரூராட்சியின் அமைப்பு  
---
இப்பேரூராட்சி பாப்பிரெட்டிப்பட்டி சட்டமன்றத் தொகுதிக்கும் உட்பட்டது.
# மணப்புள்ளிக்காவு வேளா



**மணப்புள்ளிகாவு** என்பது இந்தியாவின் கேரளாவின் பாலக்காடு நகரில் அமைந்துள்ள அன்னை தேவிக்கு அர்ப்பணிக்கப்பட்ட மணப்புள்ளிக்காவு எனப்படுகின்ற ஒரு இந்து ஆலயமாகும். இக்கோயிலில் ஆண்டுதோறும் நடைபெறுகின்ற திருவிழா மணப்புள்ளிகாவு வேளா என்று அழைக்கப்படுகிறது. 8 தொகுப்புக்குழுவினரால் இது நடத்தப்படுகிறது. இவ்விழாவின் சிறப்பம்சமாகக் கருதப்படுபவை யானைகளும், வாணவேடிக்கைகளும் ஆகும்.  

## புராணம்
ஒரு பிராமணத் துறவி ஒரு முறை மணப்புள்ளி பகவதியை பிரார்த்தனை செய்தததாக நாட்டுப்புற வழக்காறு கூறுகிறது. மடப்பள்ளி என்றழைக்கப்படும் சமையலறையில் அவர் பிரார்த்தனை செய்தார். அதுவே காலப் போக்கில் "மணப்புள்ளி" ஆகியிருக்க வேண்டும். இவருடைய இல்லம் "யாகக்கார"வின் ஒரு பகுதியான அக்னிஹோத்ர யாகங்கள் செய்யப்பட்ட இடத்தின் ஒரு பகுதியாக இருந்தது. அவ்விடம் தற்போது "யக்கரா" என்று மாறியிருக்க வேண்டும். இதனாலேயே இக்கோயில் அமைந்துள்ள இடம் இப்பெயர் பெற்றதாகக் கருதப்படுகிறது.  

மணப்புள்ளி பகவதி சிவபெருமானின் மகளான பத்ரகாளி ஆவார். அவள் தட்சனின் யாகத்தின் போது சிவபெருமானின் புனிதமான ஜடாமுடியிலிருந்து பிறந்தவர். பகவதி கருப்பு நிறத்தில் நான்கு கைகளுடன் உள்ளார். அவருடைய கைகளில் சூலம், கபாலம், கடகம், கேடம் ஆகியவை உள்ளன. மூன்று கண்கள், நான்கு பெரிய பற்கள், அழகான ஆடை, பல ஆபரணங்கள், பேய் வாகனத்தில் பிரகாசமாகவும், பளபளப்பாகவும், பயங்கரமான தோற்றத்துடனும் இருக்கிறார்.  

## திருவிழா
இந்த மூலவரான 'மணப்புள்ளி பகவதி' பகவதிக்கு மரியாதை செலுத்தும்விதமாக இவ்விழா கொண்டாடப்படுகிறது. மலையாள நாட்காட்டி ஆண்டின் அடிப்படையில் பிப்ரவரி கடைசி வாரத்திற்கும் மார்ச் முதல் வாரத்திற்கும் இடையில் இவ்விழா கொண்டாடப்படுகிறது. 'கொடியேwட்டம்' கொடியேற்றத்துடன் தொடங்கும் இவ்விழா ஒரு வாரம் பூஜை சடங்கு, மாலையில் வண்ணமயமான கலாச்சார நிகழ்ச்சிகளுடன் நடைபெறுகிறது. இவ்விழாவினை விழாக்குழு நடத்துகிறது. 'வேலா கமிட்டி' (விழாக் குழு) ஏற்பாடு செய்துள்ளது, இது அனைத்தும் 'மணப்புள்ளிகாவு வேளா' என்ற பெருநாளுடன் முடிவடைகிறது. இந்த புனித நாளில் பகவதியை வழிபடுவதற்காக கேரளா மற்றும் இந்தியாவின் பிற தென் மாநிலங்களில் இருந்து ஏராளமான பக்தர்கள் வருகிறார்கள்.
# எச்டி 172910



**எச்டி 172910 (HD 172910)** என்பது தனுசு விண்மீன் குழுவில் உள்ள ஒரு B2.5V வகை (நீல முதன்மை-வரிசை) விண்மீனாகும் . அதன் ர்ஹோர்ரப் பொலிவுப் பருமை 4.87 ஆகும். இது இடமாறு அடிப்படையில் தோராயமாக 467 ஒளி ஆண்டுகள் தொலைவில் உள்ளது.  

இது ஒரு இணை விண்மீன். இது B வகையும் 12.6 பருமையும் 10.0 வில்நொடிகள் பிரிப்பும் கொண்டது  

சீன வானியலில், எச்டி 172910 農丈人 என்று அழைக்கப்படுகிறது ( பின்யின் : Nóngzhàngrén, ), ஏனெனில் இந்த விண்மீன் தன்னைக் குறித்தது. மேலும் உழவர் விண்மீன்குழாம், கொட்டி(டிப்பர்) மாளிகையில் தனியாக நிற்கிறது (பார்க்க : சீன விண்மீன் கூட்டம் ).
# ரென்கா

**ரென்கா** (ஆங்கிலம்:Renga; சப்பான்: ) என்பது சப்பானிய கவிதை வடிவம். இது அந்தாதி அமைப்புடைய கவிதை ஆகும்.  

## எடுத்துக்காட்டு'

காணாமல் பாேன குளம்!  

நீதிமன்றத்தைச் சிறையிட்டது  

மழை! - கவிஞா் பாண்டூ  

மழை  

டவுண்பஸ்ஸில் பயணித்தது  

குளத்தைத் தேடி! - கந்தகப் பூக்கள் ஸ்ரீபதி  

தேடிய குளத்தைக் கண்டடைந்தது மழை  

பேருந்து நிலையமாக! - கவிஞா் பாண்டூ
# மாங்கோட்டு பகவதி கோயில்


மாங்கோட்டு பகவதி கோயில் இந்தியாவில், கேரள மாநிலத்தில் பாலக்காட்டில் இருந்து ஆலத்தூர் செல்லும் சாலையில் அத்திப்போட்டா என்ற இடத்திலிருந்து 24 கி.மீ. தொலைவில் உள்ள பகவதி கோயிலாகும். இக்கோயிலில் உள்ள தேவி மிகவும் உக்கிரமாக உள்ளார்.  

## முக்கிய நாட்கள்
செவ்வாய், வெள்ளி, ஞாயிறு ஆகிய நாள்கள் சிறப்பான நாள்களாகக் கருதப்படுகிறது. கேரள மேடம் (ஏப்ரல்-மே) மாதத்தில், அந்த மாதத்தின் முதல் ஞாயிற்றுக்கிழமைக்குப் பிறகு, ஏழு நாட்கள் இங்கு திருவிழா நடத்தப்படுகிறது. அதுமட்டுமின்றி, பரக்காட்டு பகவதி கோயிலில் பூரம் திருவிழா முடிந்ததும், அந்த பகவதி தனது கோயிலை பூட்டிவிட்டு மீனமாதம் (மார்ச்-ஏப்ரல்) ஏழு நாட்கள் அத்திபோதத்தில் வந்து தங்குவதாகக் கூறப்படுகிறது. ஒவ்வொரு ஆண்டும் மலையாளப் புத்தாண்டின் தொடக்கமான விஷூவுக்குப் பிறகு (ஏப்ரல் மாதம்) இரண்டாவது ஞாயிற்றுக்கிழமை வருடாந்திர திருவிழா சிறப்பாகக் கொண்டாடப்படுகிறது. விஷூவுக்குப் பிறகு வரும் முதல் ஞாயிற்றுக்கிழமை கொடியேற்றம் நடைபெறுகிறது. திங்கட்கிழமை கரி-காளி நடனத் திருவிழா நடைபெறும். தொடர்ந்து ஒவ்வொரு நாளும் விழா சிறப்பாக நடைபெறும்.  

## மேலும் பார்க்கவும்

- கேரளாவின் கோவில்கள்
# வரைவு:தகடூர் புத்தகப் பேரவை



நூல்கள் மனதிற்கு இறக்கைகளைக் கொடுக்கிறது. கற்பனைகளை பறக்கச் செய்கிறது.  

அனைத்திற்கும் உயிரை தருகிறது.  

இந்த உலகிற்கு உயிர்ப்பைத் தருகிறது.  

தருமபுரி வரலாற்றுச் சிறப்பு வாய்ந்த ஒரு நிலம். தான் நூறாண்டுகள் வாழ்வதை விட, தமிழ் வாழ வேண்டும். தமிழ் வாழ வேண்டுமென்றால் தமிழ் மூதாட்டி ஒளவையார் வாழ வேண்டும் என்று அரிய நெல்லிக்கனியை தமிழ் மூதாட்டிக்கு வழங்கி தமிழ் காத்த குடி இந்த மண்ணின் குடி. சமணமும், பௌத்தமும் தழைத்த வரலாற்றுப் பெருமை மிக்க இந்த மாவட்டத்திற்கு பின்தங்கிய மாவட்டம் என்ற சொல் பொருளாதார அடிப்படைக்கு மட்டுமே இருக்க முடியும்.  

முற்போக்கு எண்ணங்களை கொண்ட சமுதாய நல்லிணக்கத்திற்கு எடுத்துக்காட்டாக இருக்கிற மாவட்டம் தருமபுரி மாவட்டம். இந்த மாவட்டத்திற்கு இன்னமும் பெருமை சேர்க்கிற வண்ணம் 2018 ஆம் ஆண்டு ஒத்த முற்போக்கு சிந்தனை கொண்டவர்களால் தகடூர் புத்தகப் பேரவை தொடங்கப்பட்டது.
# தண்டீஸ்வரர் அய்யனார் திருக்கோயில்


**தண்டீஸ்வரர் ஐயனார் திருக்கோயில்** சிவகங்கை மாவட்டத்தில் உள்ள திருப்புவனம் என்னும் ஊருக்கு தெற்கே 3 கி.மீ. தொலைவில் அல்லிநகரத்தில் அமைந்திருக்கிறது. இக்கோயில், ஒரு ராஜகோபுரத்தையும், ஒரு கருவறை விமானத்தையும், ஒரு தெப்பக்குளத்தையும் உள்ளடக்கியது. மூலவரைச் சுற்றியுள்ள பிரகாரங்களில் காவல் தெய்வங்கள் வீற்றிருக்கின்றன. தமிழகத்தின் பல்வேறு பகுதிகளில் இருந்தும் இக்கோயிலுக்குப் பக்தர்கள் வருகின்றனர்.  
## பெயர்க்காரணம்
முன்னொரு காலத்தில் இக்கிராமத்தின் வழியாக செல்லும்போது ஒரு நபரின் கால் இடறி அவர் கொண்டு வந்த பால் கீழே கொட்டிவிட்டது. இதே போன்று பலருக்கும் நடக்கவே, ஊா் மக்கள் ஒன்றுகூடி அந்த இடத்தை தோண்டிப் பார்த்த போது அந்த இடத்தில் இரத்தம் வழிந்ததாகவும் அங்கு ஐயனார் வடிவத்தில் சிவன் அவதரித்திருப்பதாகவும் கூறப்படுவது தொன்மம். கால் தட்டி விட்டதால், தண்டீஸ்வரா் என்று பெயர் வந்திருக்கலாம் என்றும் நம்பப்படுகிறது.
# இரேயன் கோட்டை


**இரேயன் கோட்டை** ( *Rayen Castle* ) என்பது ஈரானின் கெர்மான் மாகாணத்தின் தெற்கே 100 கிலோமீட்டர் தொலைவில் உள்ள ஹெசார் மஸ்ஜித் மலைகளின் புறநகரில் அமைந்துள்ள ஒரு வரலாற்று சிறப்புமிக்க செங்கல் கோட்டையாகும். அரண்மனையும் மற்றும் அதைச் சுற்றியுள்ள மண் செங்கல் நகரம் ஈரானிய கோட்டைகளின் அடையாளங்களாக அங்கீகரிக்கப்பட்ட ஏராளமான கட்டடக்கலை கூறுகள் மற்றும் வடிவமைப்பு உத்திகளைக் காட்டுகின்றன. டிசம்பர் 2003 இல் ஏற்பட்ட பூகம்பத்தில் இதன் அருகிலுள்ள ஒத்த கட்டமைப்புகள் பேரழிவைச் சந்தித்தபோதிலும் இந்த வளாகம் நன்கு பாதுகாப்பாக இருந்தது.  

இரேயன் 1868 வரை பயன்பாட்டில் இருந்ததாக கருதப்படுகிறது. குறைந்தபட்சம் 1,000 ஆண்டுகள் பழமையானது என்று நம்பப்பட்டாலும், அது இசுலாமிய காலத்திற்கு முந்தைய சாசானிய சகாப்தத்திற்கு அடித்தளமாக இருக்கலாம். பின்னர் இஸ்லாமிய காலத்தில் சில பகுதிகள் சேர்த்தும் சில பகுதிகள் புதுப்பிக்கவும்பட்டது. சமகால ஆவணங்களின்படி, இது ஒரு முக்கியமான வர்த்தக பாதையில் அமைந்துள்ளது. இது மதிப்புமிக்க பொருட்கள் மற்றும் தரமான துணிகளை வர்த்தகம் செய்வதற்கான ஒரு மையமாக இருந்தது. அத்துடன் வாள் மற்றும் கத்தியும் பிற்காலத்தில் பின்னர், துப்பாக்கிகளும் உற்பத்தி செய்யப்பட்டது. சாசானிய மன்னன் மூன்றாம் யாஸ்டெகெர்டின் ஆட்சியின் போது, அரேபியர்கள் நகரத்தை அதன் உயரமான சுவர்கள் காரணமாகக் கைப்பற்ற முடியவில்லை. இன்று, இக்கோட்டை ஒரு பிரபலமான சுற்றுலாத் தலமாக உள்ளது. அதன் கலாச்சார முக்கியத்துவத்தைப் பாதுகாக்கவும், யுனெஸ்கோ உலக பாரம்பரிய களங்களின் பட்டியலில் சேர்த்து இதனை பாதுகாக்கவும் முயற்சிகள் மேற்கொள்ளப்பட்டு வருகின்றன.  

## புகைப்படங்கள்

## இதனையும் காண்க

- பாரசீகக் கட்டிடக்கலை
# எச்டி 164509



**எச்டி 164509 (HD 164509) எ**ன்பது பாம்புப்பிடாரன் விண்மீன் குழுவில் உள்ள இரண்டு முதன்மை வரிசை விண்மீன்களைக் கொண்ட இரும விண்மீன் அமைப்பாகும்.  

## விண்மீன் பான்மைகள்
எச்டி 16450னெனும் முதன்மை விண்மீன் என்பது சூரியனைப் போன்ற G2 வகை மஞ்சள் முதன்மை வரிசை விண்மீனாகும். இது இளமையானதும் பொன்மம்(உலோகம்) நிறைந்ததும் ஆகும், சூரிய ஒளியில் 160% கனமான கூறுகள் ஏராளமாக உள்ளது. தொடக்கத்தில் இந்த அமைப்பு ஒரு G5 வகை விண்மீனை உள்ளடக்கியதாகக் கருதப்பட்டது, ஆனால் 2016 ஆம் ஆண்டில் G2 முதன்மை வகையில் 36.5 வானியல் அலகு பிரிப்பில் M-வகை செங்குறுமீனுடன் இருப்பது கண்டறியப்பட்டது. 2017 இல் விண்மீன் இணை வட்டணையில் இருந்ததற்கான சான்று மேலும் உறுதியானது  

## கோள் அமைப்பு
2011 ஆம் ஆண்டில், ஒரு சூடான வியாழன் வகைக் கோளான எச்டி 164509 பி ஆர விறைவு முறையைப் பயன்படுத்தி, எச்டி 164509 முதன்மை விண்மீனைச் சுற்றிவரும் கோள் ஒன்று கண்டுபிடிக்கப்பட்டது. எச்டி 164509 பி கோள் நீண்ட கால வட்டனையில் தற்போது நிலைப்பிலாத நிலையில் உருவாக்குவது சாத்தியமற்றது. மேலும், இது வேறு இடத்தில் உருவாக்கப்பட்டு பிறகு கைப்பற்றப்பட்ட வான்பொருளாக இருக்கலாம்.
# தயாராம் பர்மர்


**தயாராம் பர்மர்** (*Dayaram Parmar*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு ஏப்ரல் மாதம் ஏழாம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இராசத்தான் மாநிலத்திலுள்ள உதயப்பூர் மாவட்டத்தின் கெர்வாரா சட்டமன்றத் தொகுதியில் போட்டியிட்டு வெற்றிபெற்ற பின்னர் 2018 ஆம் ஆண்டு முதல் இராசத்தானின் சட்டமன்ற உறுப்பினராக பொறுப்பு வகித்தார்.
# வடக்கு ஜலந்தர் சட்டமன்றத் தொகுதி



**வடக்கு ஜலந்தர் சட்டமன்றத் தொகுதி** (தொகுதி வரிசை எண்:36) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *அவதார் சிங் ஜூனியர்* ஆவார். 2022 பஞ்சாப் சட்டமன்றத் தேர்தலில் 47,338 வாக்குகள் பெற்ற இவர் தன்னை எதிர்த்துப் போட்டியிட்ட பாரதிய ஜனதா கட்சியின் *K. D. பண்டாரி* என்பவரை 9486 வாக்குகள் வித்தியாசத்தில் தோற்கடித்தார்.
# இராம் ரகுநாத் சௌத்ரி


**இராம் ரகுநாத் சௌத்ரி** (*Ram Raghunath Chaudhary*) இந்தியாவைச் சேர்ந்த ஓர் அரசியல்வாதியாவார். 1933 ஆம் ஆண்டு ஆகத்து மாதம் 18 ஆம் தேதியன்று நாகவுர் நகரத்தில் புசா ராம் சௌத்ரிக்கும் தேவிக்கும் மகனாகப் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். 1999 ஆம் ஆண்டு முதல் 2004 ஆம் ஆண்டு வரை நாகவுர் மக்களவைத் தொகுதியில் போட்டியிட்டு 13ஆவது மக்களவை உறுப்பினராகப் பணியாற்றினார். 1999 ஆம் ஆண்டில் நடைபெற்ற இந்தியப் பொதுத் தேர்தலில், இவர் 2,67,914 அல்லது 38.02% வாக்குகளைப் பெற்றார் என்பது குறிப்பிடத்தக்கதாகும்.
# கோல்டுபேக்கின் அனுமானம்



**கோல்டுபேக்கின் அனுமானம்** (*Goldbach's conjecture*) என்பது கணிதத்தின் எண்கோட்பாட்டிலுள்ள மிகப்பழமை வாய்ந்ததும் நன்கு அறியப்பட்டதுமான தீர்க்கப்படாத சிக்கல்களில் ஒன்றாகும். இந்த அனுமானத்தின்படி, இரண்டைவிடப் பெரியதாகவுள்ள ஒவ்வொரு இரட்டை இயல் எண்ணையும் இரு பகா எண்களின் கூட்டுத்தொகையாக எழுதலாம்.  

க்குக் குறைவான அனைத்து முழுஎண்களுக்கும் இக்கூற்று உண்மையெனக் காட்டப்பட்டிருந்தாலும் இன்னமும் நிறுவப்படாமலேதான் இருக்கிறது.  

## வரலாறு
ஜூன் 7, 1742 இல் புருசியக் கணிதவியலாளரான கிறிஸ்டியன் கோல்டுபேக் ஆய்லருக்கு எழுதிய கடிமொன்றில் (கடிதம் XLIII) கீழ்வரும் அனுமானத்தை முன்வைத்தார்:  

தற்போது கைவிடப்பட்ட கருத்தான 'எண் '1' ஒரு பகா எண்' என்ற கருத்தைப் பின்பற்றுபவராகக் கோல்டுபேக் இருந்தார்.  

அவரது கடிதத்தின் ஓரத்தில் முதலாது அனுமானத்தைத் தரக்கூடிய இரண்டாவது அனுமானத்தையும் எழுதியிருந்தார்:  

ஆய்லர் இக்கடிதத்திற்கு, ஜூன் 30 1742 இல் பதில் கடிதம் எழுதினார். அதில் அவர்கள் இருவருக்கிடையே முன்பு நிகழ்ந்த உரையாடலைக் குறிப்பிட்டிருந்தார், , அந்த உரையாடலில், முதல் இரு அனுமானங்களும் பின்வரும் கூற்றிலிருந்து பெறப்படுமென கோல்டுபேக் கூறியதைச் சுட்டியிருந்தார்.  

உண்மையில் இது கோல்பேக்கின் கடிதத்தின் ஓரமாக எழுதப்பட்டிருந்த அனுமானத்திற்குச் சமானமானதாகும்..  

ஆய்லர் தனது ஜூன் 30 1742 நாளிட்ட கடிதத்தில் கூறியிருந்தது:  

தற்காலத்திய '1' பகாஎண்ணல்ல என்ற வரையறையைக் கொண்டு இந்த மூன்று அனுமானங்களுக்கும் ஒத்த கூற்றுகள்:  

முதல் அனுமானத்தின் தற்கால வடிவம்:  

இரண்டாம் அனுமானத்தின் தற்கால வடிவம்:  

ஆய்லர் நினைவுபடுத்திய பழைய உரையாடலின் அனுமானத்தின் தற்கால வடிவம்:  

மூன்றாவது தற்காலக் கூற்றுதான் (இரண்டாவதற்குச் சமானமானது) இக்காலத்தில் கோல்பேக்கின் அனுமானத்தின் வடிவவாக உள்ளது. இது "கோல்டுபேக்கின் வலுவான அனுமானம்" "கோல்டுபேக்கின் இரட்டை அல்லது இரும அனுமானம்" என்றும் அழைக்கப்படுகிறது.  

தற்கால இரண்டாவது கூற்றின் பின்வரும் வலுவற்ற வடிவம் "கோல்டுபேக்கின் வலுவற்ற அனுமானம்", "கோல்டுபேக்கின் ஒற்றை அல்லது மும்ம அனுமானம்" என அழைக்கப்படுகிறது:  

## சரிபார்க்கப்பட்ட முடிவுகள்
இன் சிறிய மதிப்புகளுக்கு கோல்டுபேக்கின் வலுவான அனுமானத்தை (அதன்மூலம் வலுவற்ற அனுமானத்தையும்) நேரியாகச் சரிபாக்கலாம். எடுத்துக்காட்டாக, 1938 இல் கணிதவியலாளர் நில்சு பிப்பிங் மதிப்புகள் வரை கோல்டுபேக்கின் அனுமானத்தைச் சரிபார்த்தார். கணினிகளின் கண்டுபிடிப்பால் இன் பெரிய மதிப்புகளுக்கும் அனுமானத்தைச் சரிபார்ப்பது சாத்தியமானது; 2013 வரையில், மதிப்பிற்கு டி. ஆலிவியரா இ சில்வா என்பவரால் கணினிப் பயன்பாட்டைக் கொண்டு ( வரை இருமுறை சரிபாக்கப்பட்டது) சரிபார்க்கப்பட்டது. இத் தேடலின்போது, இரு பகாஎண்களின் கூடுதலாக எழுதப்படும்போது அவ்விரண்டில் ஒரு பகாஎண் 9781 ஐ விட சிறியதாக இருக்கும்படியாக அமையக்கூடிய முழுஎண்களில் மிகச்சிறிய எண் எனக் கண்டறியப்பட்டது.  

கல்லி-கியூகில் மற்றும் டுடெக் இருவரும் (x, x + 9696 log^2 x] (x ≥ 2) இடைவெளியில் இரு ஒற்றைப் பகாஎண்களின் கூடுதலாகவுள்ள எண் இருக்கும் என்ற ரீமான் கருதுகோளின் மீதான முடிவொன்றை நிறுவினர்.
# திலீப் சௌத்ரி



**திலீப் சௌத்ரி** (*Dilip Choudhary*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தின் பியாவர் மாவட்டத்தின் செய்தாரன் நகரத்தில் துவாரகா நாத் சௌத்ரிக்கு மகனாகப் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். 2008 ஆம் ஆண்டு நடைபெற்ற இராசத்தான் மாநிலத்தின் சட்டப்பேரவைத் தேர்தலில் செய்தாரன் சட்டமன்றத் தொகுதியில் இவர் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினரானார். முன்னதாக இவர் இராசத்தான் அரசாங்கத்தின் நாடாளுமன்ற செயலாளராகவும் இருந்தார். இளநிலை பட்டமும் கல்வியியலில் இளநிலை பட்டமும் பெற்ற இவர் உழவராகப் பணிபுரிந்தார்.
# சி. டி. தேவல்


**சி.டி. தேவல்** (*C D Deval*) (பிறப்பு : 30 டிசம்பர் 1938) இந்திய நாட்டினைச் சேர்ந்த அரசியல்வாதி, இந்திய தேசிய காங்கிரசு கட்சியின் தலைவர் மற்றும் இராசத்தானின் முன்னாள் இந்திய ஆட்சிப் பணி (ஐ.ஏ.எசு) அதிகாரி ஆவார். 2003 ஆம் ஆண்டு முதல் 2008 ஆம் ஆண்டு வரையிலான காலகட்டத்தில் சத்தீசுகர் மாநிலத்தின் ராய்ப்பூர் தொகுதியில் இருந்து இராசத்தான் சட்டப் பேரவை உறுப்பினராக பணியாற்றியுள்ளார். இவர் முதலில் ஒரு வட்டாட்சியராக நிர்வாக சேவையில் நுழைந்தார். 1963 ஆம் ஆண்டு இராசத்தான் நிர்வாக சேவைக்கு தேர்ந்தெடுக்கப்பட்டார். 1984 ஆம் ஆண்டு இந்திய ஆட்சிப் பணி அதிகாரியாக பதவி உயர்வு பெற்றார். 1996 ஆம் ஆண்டு இந்திய ஆட்சிப் பணி அதிகாரியாக இருந்து ஓய்வு பெற்றார்.  

இவர் இந்திய ஆட்சிப் பணி அதிகாரியாக இருந்த காலத்தில், இரண்டு முறை இந்திய ஆட்சிப் பணி அதிகாரிகள் சங்கத்தின் தலைவராக தேர்ந்தெடுக்கப்பட்டார். 2013 ஆம் ஆண்டு முதல், சரண் சமூகத்தின் சமூக அமைப்பான *மார்வார் பிரந்தியா சரண் மகாசபாவை* வழிநடத்தி வருகிறார்.
# செம்பழுப்புத் தலை சிரிப்பான்



**செம்பழுப்புத் தலை சிரிப்பான்** (*Rufous-crowned laughingthrush*)(*தெரோரிகினசு ரூபிசெப்சு*) என்பது லியோத்ரிச்சிடே குடும்பத்தில் உள்ள ஒரு வகை பறவை சிற்றினம் ஆகும். இது தைவானில் மட்டுமே காணப்படும் அகணிய உயிரி. இது முன்பு வெண் தொண்டைச் சிரிப்பானின், *தெ. அல்போகுலாரிசு* இணை இனமாகக் கருதப்பட்டது *.*  

இந்த சிற்றினம் முன்பு *கர்ருலாக்சு* இனத்தில் வைக்கப்பட்டது, ஆனால் 2018-ல் நடைபெற்ற விரிவான மூலக்கூறு தொகுதி வரலாற்று ஆய்வு வெளியிடப்பட்டதைத் தொடர்ந்து, புதிய பேரினமான *ஸ்டெரோரினஸ்* மாற்றப்பட்டது.
# மனிசா பன்வார்


**மனிசா பன்வார்** (*Manisha Panwar*) இந்திய தேசிய காங்கிரசின் இந்திய நாட்டினைச் சேர்ந்த அரசியல்வாதி மற்றும் இராசத்தானின் ஜோத்பூர் சட்டமன்ற தொகுதியை பிரதிநிதித்துவப்படுத்தும் இராசத்தான் சட்டமன்ற உறுப்பினர் ஆவார்.  

## ஆரம்ப கால வாழ்க்கை
மனிசா ராவண ராசபுத்திரர்களின் பர்மர் (ராசுபுத்) குலத்தில் பிறந்தார். இவர் புதிய உலகளாவிய ஆர்ய பிரதிநிதி சபாவின் துணை அமைச்சர் ராம் சிங் ஆர்யாவின் மகள் ஆவார்.
# லலித் பதி


**லலித் பதி** (*Lalit Bhati*) (1959 - 4 நவம்பர் 2020) இந்திய நாட்டினைச் சேர்ந்த அரசியல்வாதி ஆவார். இவர் இராசத்தான் அரசாங்கத்தில் மாநில அமைச்சராகவும் இந்திய தேசிய காங்கிரசில் மூத்த தலைவராகவும் பணியாற்றினார். மாநில காங்கிரசு கமிட்டியில் பொதுச் செயலாளராக நியமிக்கப்பட்டார். முதல்வர் அசோக் கெலாட்டுக்கு நெருக்கமானவராக கருதப்பட்டார்.  

திரு.பதி,நூலகச் சட்டம் மற்றும் சமுதாயத்தின் அடிமட்ட அளவில் நூலகங்களின் முக்கியத்துவத்தை வலியுறுத்தினார்.  

## ஆரம்ப கால வாழ்க்கை
இவர் 1959 ஆம் ஆண்டு கோலி குடும்பத்தில் பிறந்தார். இவரது தந்தை சங்கர் சிங் பதி, இந்திய நாட்டின் இராசத்தானில் உள்ள அசுமீர் நகரத்தைச் சேர்ந்த தொழிலதிபர் ஆவார்.  

## இறப்பு
கோவிட்-19 தொடர்பான காரணங்களால் லலித் பதி 2020 ஆம் ஆண்டு நவம்பர் மாதம் 4 ஆம் தேதி, இறந்தார். மூச்சு விடுவதில் சிரமம் ஏற்பட்டு நவம்பர் 3 அன்று அசுமீரில் உள்ள ஜவஹர்லால் நேரு மருத்துவமனையில் அனுமதிக்கப்பட்டு மறுநாள் இரவு இறந்தார்.
# தங்கலான்



***தங்கலான்*** :*Thangalaan* தங்கத்தின் மகன்) என்பது பா. ரஞ்சித் இயக்கத்தில் 2024இல் வெளியான இந்திய தமிழ் -மொழி வரலாற்று அதிரடி நாடகத் திரைப்படம் ஆகும். ஸ்டுடியோ கிரீன் மற்றும் நீலம் புரொடக்சன்சின் கீழ் கே. இ. ஞானவேல் ராஜா இப்படத்தைத் தயாரித்துள்ளார். இப்படத்தில் விக்ரம் மற்றும் பசுபதி, ஆகியோர் முதன்மைக் கதாப்பாத்திரங்களிலும் பார்வதி மேனன், மாளவிகா மோகனன், டேனியல் கால்டாகிரோன் மற்றும் அரிகிருஷ்ணன் அன்புதுரை ஆகியோர் துணை வேடங்களிலும் நடித்துள்ளனர்.  

*சியான் 61* என்ற தற்காலிகத் தலைப்புடன் டிசம்பர் 2021 இல் படம் அதிகாரப்பூர்வமாக அறிவிக்கப்பட்டது. தங்கலான் எனும் படத்தின் தலைப்பு அக்டோபர் 2022 இல் வெளியிடப்பட்டது. இப்படத்தின் இசையமைப்பாளர் ஜி. வி. பிரகாஷ் குமார், ஒளிப்பதிவாளர் ஏ. கிஷோர் குமார், படத்தொகுப்பு செல்வா ஆர்.கே ஆவர்.  

*தங்கலான்* திரைப்படம் இந்திய விடுதலை நாளான 2024 ஆகஸ்ட் 15 அன்று வெளியானது.  

## கதை அனுமானம்
இந்தியாவில் ஆங்கிலேயர் ஆட்சியின் போது, தங்கச் சுரங்கத்திற்காக ஆங்கிலேயர்கள் நிலத்தைக் கைப்பற்றத் திட்டமிட்ட சமயத்தில், அவர்களை எதிர்த்து பழங்குடியினத் தலைவர் தங்கலானின் துணிச்சலான போராட்டத்தைப் பற்றிய படம்.  

## நடிகர்கள்

- விக்ரம் -தங்கலான்
- பசுபதி
- பார்வதி மேனன்
- மாளவிகா மோகனன்- ஆரத்தி
- டேனியல் கால்டகிரோன
- அரி கிருஷ்ணன் அன்புதுரை
- கிருஷ் ஹாசன்
- முத்துக்குமார்
- அர்ஜுன் அன்புதன்
# அருணாச்சல பிரதேசத்தில் கல்வி

அருணாச்சல பிரதேச மாநில அரசு மற்றும் ஒன்றிய அரசின் திட்டங்களால் படிப்படியாக முன்னேறி வருகிறது. மேலும், மாநிலத்தில் உள்ள உள்ளூர் அரசு சார்பற்ற அமைப்புகளால் தொலைதூரப் பகுதிகளில் எழுத்தறிவின் முக்கியத்துவம் குறித்து மக்களிடையே விழிப்புணர்வை ஏற்படுத்தப் பல திட்டங்கள் மேற்கொள்ளப்பட்டு வருகின்றன. திசம்பர் 2020 இன் அறிக்கையின்படி அருணாச்சலப் பிரதேசத்தின் சராசரி கல்வியறிவு விகிதம் 82.93% ஆகும்.  

## பள்ளிக் கல்வி
அருணாச்சலப் பிரதேசத்தில் பள்ளிக் கல்வி 10+2 எனும் முறையினைப் பின்பற்றுகிறது. பள்ளிக் கல்வியின் ஆரம்ப நிலையானது தரநிலை 1 முதல் 5 வரை, நடுத்தர நிலை 6 முதல் 8 வரை மற்றும் இரண்டாம் நிலை 9 முதல் 10 வரை உள்ளடங்கியது. வகுப்புகள் 11-12 வரை உயர்நிலைக் கல்வி நிலையின் கீழ் வருகிறது. அருணாச்சல பிரதேசத்தில் மாநில அரசு 14 வயது வரையிலான மாணவர்களுக்கு இலவசக் கல்வியை வழங்குகிறது. மாநிலத்தில் பல முன்-தொடக்கப் பள்ளிகள், தொடக்கப் பள்ளி, நடுநிலைப் பள்ளிகள், உயர்நிலைப் பள்ளிகள் மற்றும் மேல்நிலைப் பள்ளிகள் உள்ளன.  

## உயர் கல்வி
அருணாச்சல பிரதேசத்தில் உயர்கல்வி வழங்கும் சில புகழ்பெற்ற நிறுவனங்கள் உள்ளன. அவற்றில் வடகிழக்குப் பிராந்திய அறிவியல் மற்றும் தொழில்நுட்ப நிறுவனம் (NERIST) மாநிலத்தில் தொழில்நுட்ப மற்றும் மேலாண்மைக் கல்வியை உயர்த்துவதில் மிக முக்கியப் பங்காற்றுகிறது. அருணாச்சலப் பிரதேசத்தில் உள்ள உயர்கல்வி நிறுவனங்களின் பட்டியலுடன் இந்திரா காந்தி தொழில்நுட்பம் மற்றும் மருத்துவ அறிவியல் பல்கலைக்கழகம் மற்றும் ஹிமாலயன் பல்கலைக்கழகம் ஆகியவை UGC சட்டம் 1956 பிரிவு 2 f இன் கீழ் அருணாச்சலப் பிரதேசத்துடன் இணைக்கப்பட்டுள்ளன.  

## பயிற்று மொழி
அருணாச்சலப் பிரதேசத்தின் பல்வேறு பள்ளிகள், கல்லூரிகள் மற்றும் தொழினுட்பக் கல்வி நிறுவனங்களின் முதன்மையான பயிற்று மொழி ஆங்கிலம் ஆகும்.
# சுபோத் அதிகாரி


**சுபோத் அதிகாரி** (*Subodh Adhikary*) அகில இந்திய திரிணாமுல் காங்கிரசு கட்சியின் இந்திய நாட்டினைச் சேர்ந்த அரசியல்வாதி ஆவார். 2021 ஆம் ஆண்டு மே மாதத்தில், பீசப்பூரில் இருந்து மேற்கு வங்காள சட்டமன்ற உறுப்பினராகத் தேர்ந்தெடுக்கப்பட்டார். வடக்கு 24 பர்கானா மாவட்டத்தைச் சேர்ந்த அகில இந்திய திரிணாமுல் காங்கிரசின் மாவட்டப் பொதுச் செயலாளராகவும் உள்ளார்.  

## தொழில்
அதிகாரி வடக்கு 24 பர்கானா மாவட்டம் கலிசாகரைச் சேர்ந்தவர். மேற்கு வங்காளத்தில் உள்ள மகாத்மா காந்தி பல்கலைக்கழகத்தில் 2014 ஆம் ஆண்டு இளங்கலை தேர்ச்சி பெற்றார். இவரது தந்தை பெயர் சந்தோசு அதிகாரி. இவர் 2021 மேற்கு வங்க சட்டமன்றத் தேர்தலில் பீசப்பூர் விதான் சபாவிலிருந்து போட்டியிட்டு, முகுல் ராயின் மகன் சுப்ரான்சு ராயை எதிர்த்து வெற்றி பெற்றார்.
# பீகாரில் கல்வி

ஐந்தாம் நூற்றாண்டிலிருந்து இந்தியாவின் பழமையான பல்கலைக்கழகங்களில் ஒன்றான பீகார் கற்றலின் முக்கிய மையமாக இருந்து வருகிறது, மேலும் பண்டைய காலங்களிலிருந்த இதன் கற்றல் பாரம்பரியம் இடைக்காலத்தில் காணாமல் போனது என்றும் படையெடுப்பாளர்கள் இந்த கற்றல் மையங்களை அழித்தார்கள் எனவும் நம்பப்படுகிறது.  

பிரித்தானிய ஆட்சியின் பிற்பகுதியில் பீகார் கல்வியில் மறுமலர்ச்சியைக் கண்டது. அறிவியல் கல்லூரி, பாட்னா, இளவரசர் வேல்சு மருத்துவக் கல்லூரி (இப்போது பாட்னா மருத்துவக் கல்லூரி மற்றும் மருத்துவமனை ) மற்றும் பீகார் பொறியியல் கல்லூரி (இப்போது தேசிய தொழில்நுட்ப நிறுவனம், பாட்னா) ஆகிய உயர்கல்வி நிறுவனங்களுடன் பாட்னாவில் ஒரு பல்கலைக்கழகம் நிறுவப்பட்டது.இந்திய தொழில்நுட்பக் கழகங்கள், இந்திய மேலாண்மை கழகங்கள் மற்றும் அனைத்திந்திய மருத்துவ அறிவியல் கழகம், இந்திய அறிவியல் கல்வி மற்றும் ஆராய்ச்சி கழகங்கள் ,பீகார் பொறியியல் பல்கலைக்கழகம், பீகார் சுகாதார அறிவியல் பல்கலைக்கழகம் பாட்னா போன்ற தேசிய கல்வி நிறுவனங்கள் உள்ளது.  

## கல்வி வரலாறு
வரலாற்று ரீதியாக, பீகார் ஒரு முக்கிய கற்றல் மையமாக இருந்து வருகிறது, நாளந்தா ( <abbr>கணிப்பு.</abbr> 450 CE), ஒடந்தபுரா (550 CE) விக்கிரமசீலா (783 CE) 1200 CE இல் இஸ்லாமிய படையெடுப்பாளர் பக்தியார் கில்ஜியால், நாளந்தா மற்றும் விக்ரமசீலா பல்கலைக்கழகங்கள் அழிக்கப்பட்டன.  

## எழுத்தறிவு
| 1961 | 21.95 | 35.85 | 8.11 |  |
| --- | --- | --- | --- | --- |
| 1971 | 23.17 | 35.86 | 9.86 |  |
| 1981 | 32.32 | 47.11 | 16.61 |  |
| 1991 | 37.49 | 51.37 | 21.99 |  |
| 2001 | 47.53 | 60.32 | 33.57 |  |
| 2011 | 63.82 | 73.39 | 53.33 | } |
பீகாரில் மொத்த எழுத்தறிவு விகிதம் 69 .83% ஆகும் . ஒட்டுமொத்த ஆண் மற்றும் பெண் கல்வியறிவு விகிதம் முறையே 70.32% மற்றும் 53.57% ஆகும். மொத்த கிராமப்புற கல்வியறிவு விகிதம் 43.9%. பீகாரின் கிராமப்புறங்களில் ஆண் மற்றும் பெண் கல்வியறிவு விகிதம் முறையே 57.1 மற்றும் 29.6 ஆக உள்ளது. மொத்த நகர்ப்புற கல்வியறிவு விகிதம் 71.9. பீகாரின் நகர்ப்புறங்களில் ஆண் மற்றும் பெண் கல்வியறிவு விகிதம் முறையே 79.9 மற்றும் 62.6 ஆக உள்ளது. . பீகாரில் கல்வியறிவு பெற்றவர்களின் எண்ணிக்கை 3,16,75,607, இதில் 2,09,78,955 ஆண்கள் மற்றும் 1,06,96,652 பெண்கள் உள்ளனர்.
# உற்சாகம்


நவீன பயன்பாட்டில், **உற்சாகம்** (enthusiasm) என்பது ஒரு நபரால் வெளிப்படுத்தப்படும் தீவிர இன்பம், ஆர்வம் அல்லது ஒப்புதல் ஆகியவற்றைக் குறிக்கிறது. இந்த வார்த்தை விளையாட்டுத்தனம், கண்டுபிடிப்பு, நம்பிக்கை, ஆர்வம், உற்சாகம் மற்றும் அதிக ஆற்றல் ஆகியவற்றுடன் தொடர்புடையது. இந்த வார்த்தை முதலில் கடவுளால் ஆட்கொள்ளப்பட்ட ஒரு நபரை அல்லது தீவிர பக்தியை வெளிப்படுத்தும் ஒருவரைக் குறிக்கப் பயன்படுத்தப்பட்டது.  

## வரலாற்றுப் பயன்பாடு

*உற்சாகம்* என்ற வார்த்தை கிரேக்கச் சொல்லான என்பதிலிருந்து வந்தது.இதற்கு கடவுளால் ஈர்க்கப்பட்ட அல்லது ஆட்கொள்ளப்பட்டவர்" என்பது பொருளாகும்.
# வானியற்பியலில் நுண்வில்லையாக்க நோக்கீடுகள்



**வானியல் இயற்பியலில் நுண்வில்லையாக்க நோக்கீடுகள்** ( வாநுநோ) **Microlensing Observations in Astrophysics**(**MOA** ) என்பது நியூசிலாந்து , ஜப்பானில் உள்ள ஆராய்ச்சியாளர்களுக்கு இடையேயான ஒரு கூட்டுத் திட்டமாகும், நகோயா பல்கலைக்கழகத்தின் பேராசிரியர் யசுஷி முராக்கி தலைமையிலானது. தென் அரைக்கோளத்தில் இருந்து இருண்ட பொருள், சூரியப்புறக் கோள்கள், விண்மீன் வளிமண்டலங்களைக் கண்காணிக்க நுண்வில்லைடாக்கத்தைப் பயன்படுத்துகின்றனர். குறிப்பாக 100 அல்லது அதற்கு மேற்பட்ட வரிசையின் அதிக உருப்பெருக்கத்தின் ஈர்ப்பு நுண்வில்லையாக்க நிகழ்வுகளைக் கண்டறிதல் நோக்கீடுகளில் குழு கவனம் செலுத்துகிறது, ஏனெனில் இவை சூரியப் புறக் கோள்களுக்கு அதிக உணர்திறனை வழங்குகின்றன. அவர்கள் ஆத்திரேலியா, அமெரிக்கா மற்றும் பிற இடங்களில் உள்ள மற்ற குழுக்களுடன் வேலை இணைந்துசெய்கிறார்கள். நியூசிலாந்தின் மவுண்ட் ஜான் பல்கலைக்கழக ஆய்வகத்தில் இந்தத் திட்டத்துக்காக உருவாக்கிய தொலைநோக்கியைப் பயன்படுத்தி நோக்கீடுகள் செய்யப்படுகின்றன .  

2020 செப்டம்பரில், நுண்வில்லையாக்க நுட்பங்களைப் பயன்படுத்தும் வானியலாளர்கள், முதன்முறையாக, புவிப் பொருண்மை முரட்டுக் கோல்கல் எந்த விண்மீனாலும் கட்டுபடுத்தப்படாமல், பால்வழி விண்மீன் மண்டலத்தில் விடுபட்டு மிதப்பதையும் கண்டறிந்தனர். ஜனவரி 2022 இல் ஒளியியல் ஈர்ப்பு விள்லையாக்கம் செய்முறையில் (வாநுநோ) இணைந்து, முதல் முரட்டுத்தனமான BH கோல்களை முன்னச்சுப் படிவத்தில் என்று அவர்கள் அறிவித்தனர். அவற்றின் நுட்பம் ஒளியின் பெருக்கத்தை மட்டுமல்ல, நுண்வில்லையாக்க்கத் தரவிலிருந்து BH ஆல் அதன் விலகலையும் அளவிட அழிவகுத்தது.  

## வாநுநோ(MOA) தொலைநோக்கி கண்ணாடி படங்கள்

## கண்டுபிடிக்கப்பட்ட கோள்கள்
இந்த கணக்கெடுப்பின் மூலம் பின்வரும் கிரகங்கள் அறிவிக்கப்பட்டுள்ளன, சில மற்ற ஆய்வுகளுடன் இணைக்கப்பட்டுள்ளன.  
| MOA-2020-BLG-208Lb | அக்தோபர் 2022 |  |
| --- | --- | --- |
| MOA-2020-BLG-135Lb | ஏப்ரல் 2022 |  |
| MOA-2014-BLG-472Lb | ஜூன் 2021 |  |
| MOA-2007-BLG-197Lb | மே 2015 |  |
| MOA-2008-BLG-379Lb | நவம்பர் 2013 |  |
| MOA-2011-BLG-322Lb | செப்டம்பர் 2013 |  |
| MOA-பின்-1b | மே 2012 |  |
| MOA-2009-BLG-387Lb | பிப்ரவரி 2011 |  |
| MOA-2007-BLG-400Lb | செப்டம்பர் 18, 2008 |  |
| MOA-2007-BLG-192Lb | மே 30, 2008 |  |
| OGLE-2003-BLG-235/MOA-2003-BLG-53b | ஏப்ரல் 15, 2004 | } |
# அனைத்து வானத் தன்னியக்க அளக்கை



தொலைநோக்கி பின்னணியில் தெரியும்.]]  

**அனைத்து வானத் தன்னியக்க அளக்கை(அவாதஅ)** ( **ASAS** ) என்பது போலந்து நாட்டுத் திட்டம் ஆகும். இது 1997 ஏப்பிரல் 7 அன்று வானத்தில் 14 பருமையை விட பொலிவாக இருக்கும் சுமார் 20 மில்லியன் நட்சத்திரங்களின் ஒளியளக்கைக் கண்காணிப்பு செய்ய செயல்படுத்தப்பட்டது. இந்தத் தானியங்கி தொலைநோக்கிகள் 2004 மற்றும் 2006 இல் இரண்டு புதிய வால்மீன்களைக் கண்டுபிடித்தன. இது சிலியில் அமைந்துள்ள தெற்கு அவாதஅ அவாயில் அமைந்துள்ள தெற்கு அவாதஅ , இணையம் வழியாக வார்சா பல்கலைக்கழக ஆய்வகத்தின் கிரெசெகோர்சு போய்மான்சுகியால் மேலாளப்படுகிறது.  

இந்த எண்ணக்கருவைப் பிரின்சுட்டன் பல்கலைக்கழகத்தின் போலந்து வானியல் பேராசிரியர் போடன் பாசின்ஸ்கி தொடங்கினார். முன்வகைமைக் கருவி, தரவு வழிமுறை குறும்பாடம் போய்மான்சுகி என்பவரால் வடிவமைக்கப்பட்டு கட்டப்பட்டது. அவாதஅ திட்டத்தின் வேலை 1996 இல் வெறும் 1 மில்லியன்டாலர் பாதீட்டில் தொடங்கியது. சிலியின் லாஸ் காம்பனாஸ் ஆய்வகத்தில் அமைந்துள்ள தானியங்கி தொலைநோக்கி, தெற்கு அரைக்கோளத்தில் சுமார் ஒரு மில்லியன் நட்சத்திரங்களின் பொலிவைப் பதிவு செய்ய வடிவமைக்கப்பட்டுள்ளது. இருப்பினும், இது மிகவும் திறமையானதும் பல புதிய மாறி விண்மீன்களைக் கண்டறிய உதவியதுமாகும். திட்டம் பின்னர் விரிவுபடுத்தப்பட்டது. இது இப்போது லாஸ் காம்பனாஸ் ஆய்வகத்தில் அமைந்துள்ள நான்கு தொலைநோக்கிகளை இயக்குகிறது. சிலி கண்காணிப்பு மையம் வாழ்சிங்டனின் கார்னெகி நிறுவனத்தால் இயக்கப்படுகிறது.  

இதுவரை, இத்திட்டம் 50,000 மாறிகள் +28° சரிவுக்கு தெற்கே அமைந்துள்ளது. அதாவது இது அனைத்து வானத்தின் 3/4 பகுதியையும் உள்ளடக்கியுள்ளது. போய்மான்சுகி ஆண்டுக்கு ஒருமுறை மட்டுமே சிலிக்கு வருகிறார். தொலைநோக்கி தானாகவே இயங்குகிறது. தரவு பரிமாற்றம் போன்ற வழக்கமான வேலைகள் ஒளியியல் ஈர்ப்பு வில்லைச் செய்முறை(ஒஈவிசெ) பார்வையாளர்களால் செய்யப்படுகிறது. அத்தகைய தலையீடு வாரத்திற்கு ஒரு முறை தேவைப்படுகிறது. விண்மீன்கள் நிறைந்த ஒவ்வொரு இரவிலும், ஒஈவிசெ பார்வையாளர் குவிமாடத்தைத் திறக்கும் போது அல்லது மூடும்போதுனவாதஅ சாவடி தானாகவே திறக்கப்படும் அல்லது மூடப்படும்.  

கிரெசெகோர்சுகி போய்மான்சுகி திட்டம் போலந்தின் அறிவியல் ஆராய்ச்சிக்கான மாநிலக் குழுவால் ஆதரிக்கப்படுகிறது. திட்டத்திற்கு ஒஈவிசெ(OGLE) பார்வையாளர்கள் உதவுகிறார்கள். பாசின்சுகியை வில்லியம் கோல்டன் ஆதரித்தார்.  

## அவாதஅ வெளியீடுகள்

- ASAS பட்டியலில் கிரகண பைனரிகள் B. Paczyński, D. Szczygieł, B. Pilecki, G. Pojmański
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். V. வட அரைக்கோளத்தின் சரிவுகள் 0 டிகிரி - 28 டிகிரி G. Pojmański, B. Pilecki, D. Szczygieł மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். IV.18^h - 24^h தெற்கு அரைக்கோளத்தின் காலாண்டு G. Pojmański, Gracjan Maciejewski மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். III. தெற்கு அரைக்கோளத்தின் 12h - 18h காலாண்டு G. Pojmański, Gracjan Maciejewski மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். தெற்கு அரைக்கோளத்தின் II.6h-12h காலாண்டு G. Pojmański மூலம்
- ஆல் ஸ்கை ஆட்டோமேட்டட் சர்வே. கிட்டத்தட்ட 3900 மாறி நட்சத்திரங்களின் பட்டியல் G. Pojmański மூலம்
- ஆல் ஸ்கை ஆட்டோமேட்டட் சர்வே. தெற்கு அரைக்கோளத்தின் 0h - 6h காலாண்டில் உள்ள மாறி நட்சத்திரங்கள் G.Pojmański மூலம்
- ஆல் ஸ்கை ஆட்டோமேட்டட் சர்வே. தேர்ந்தெடுக்கப்பட்ட புலங்களில் குறுகிய கால மாறி நட்சத்திரங்களின் பட்டியல் G. Pojmański மூலம்
- ஜி. போஜ்மான்ஸ்கியின் ஆல் ஸ்கை ஆட்டோமேட்டட் சர்வே
# ஊட்டுகுளங்கரா பகவதி கோயில், பெருவெம்பா

**ஊட்டுகுளங்கரா பகவதி கோயில்** இந்தியாவில் கேரள மாநிலத்தில் பாலக்காடு மாவட்டத்தில் உள்ள பெருவெம்பா கிராமத்தில் அமைந்துள்ள இந்து கோயில் ஆகும். இக்கோயிலின் மூலவர் பகவதி ஆவார்.இங்கு கணபதி, அய்யப்பன். ஆகிய துணைத்தெய்வங்களும் உள்ளன.  

## வரலாறு
நீண்ட நாள்களுக்கு முன் வனப்பகுதியில் நடுவில் ஒரு பெண்மணியின் இசையை ஒரு பாணன் இனத்தைச் சேர்ந்தஒருவர் கேட்டார். தொடர்ந்து அது நெருங்கிவர ஆரம்பித்தது. அது ஒரு ஆனந்தத்தைத் தரும் குரலாக இருந்தது. அதைத்தொடர்ந்து கேட்க விருப்பமா என்று அசரீரி கேட்கவே, அவன் ஆம் என்று தன் விருப்பத்தைக் கூறி, அந்தப் பாடகியைக் காண விரும்பினார். அப்போது அக்குரல், பாடகியைக் காண விரும்பினால் ஒரு கண்ணை மூடிக்கொண்டு மற்றொரு கண் மூலமாகப் பார்க்கக்கூறியது. அவரும் அவ்வாறே செய்தார். அப்போது ஒரு கண்கொள்ளாக்காட்சியைக் கண்டார். ஊஞ்சலில் ஒரு அழகான பெண்மணி பாடிக்கொண்டிருந்தார். தன் இனத்தவரை அழைத்துச் செய்த கூறினார். தொடர்ந்து அவ்விடத்தில் தேவியை அமைத்தனர்.  

## நடை திறந்திருக்கும் நேரம்
கோயில் நேரம் காலை 5 மணி முதல் 10.30 மணி வரையிலும், மாலை 5 மணி முதல் இரவு 7 மணி வரையிலும் திறந்திருக்கும்.  

## காணிக்கை
டிசம்பர் மாதத்தில் பாதம் பதியகம் எனப்படுகின்ற சந்ததம், கடமதுர பாயசம், வில்லு ஆகியவை காணணிக்கையாகும். மூன்று கால பூசை, உதயாஸ்தமன பூசை உள்ளிட்ட பூசைகள் நடத்தப்பெறுகின்றன.  

## அமைவிடம்
ஊட்டுகுளங்கரா பகவதி கோயில் பெருவெம்பா சந்திப்பில் இருந்து 1.4 கி.மீ. தொலைவில் உள்ளது. பெருவெம்பா கிராமம் பாலக்காடு நகரத்திலிருந்து 11 கி.மீ. தொலைவில் உள்ளது. கோயிலானது பாலக்காடு ரயில் நிலையத்திலிருந்து 17 கி.மீ. தொலைவிலுள்ளது. அருகிலுள்ள விமான நிலையம் கோயம்புத்தூர் சர்வதேச விமான நிலையம் ஆகும்.
# பன்னியூர் வராகமூர்த்தி கோயில்


**பன்னியூர் வராகமூர்த்தி கோயில்,** இந்தியாவின் கேரளாவின் பாலக்காடு மாவட்டத்தில், பட்டாம்பி வட்டத்தில், கும்பிடி என்னுமிடத்தில் அமைந்துள்ள ஒரு பழமையான இந்து கோயில் ஆகும். இக்கோயில் பரசுராமரால் பிரதிஷ்டை செய்யப்பட்ட முதல் கோயில் என்று நம்பப்படுகிறது.  

## மூலவர்
இந்த கோயிலின் மூலவர் விஷ்ணுவின் மூன்றாவது அவதாரமான வராகம் ஆவார். அவர் பூமாதேவி<nowiki/>யுடன் இருக்கிறார். இக்கோயில் வைஷ்ணவ 108 அபிமான க்ஷேத்திரங்களில் ஒன்றாக வகைப்படுத்தப்பட்டுள்ளது.  

## புராணம்
இக்கோயில் சுமார் 4000 ஆண்டுகளுக்கு முன் பரசுராமரால் கட்டப்பட்டதாகும். தொடங்கப்பட்டதிலிருந்து சுமார் 3000 ஆண்டுகளாக இந்த கோயில் கேரளாவின் முதன்மை கோயிலாக கருதப்பட்டு வருகிறது.  

## வரலாறு
கி.மு. 800 முதல் (பிராமணர்கள் கேரளாவை ஆண்ட காலம்) கி.பி. 600 வரை தோராயமாக 1300 ஆண்டுகள், கிட்டத்தட்ட பெருமக்கள் ஆட்சியின் நிறைவுக்காலத்தில், கேரளாவின் புகழ்பெற்ற கிராமமான பன்னியூரில் வராஹ மூர்த்தி வழிபட்டதாகக் கூறப்படுகிறது. கேரளாவின் உயர்ந்த கடவுள். 1200 ஆண்டுகளுக்கு முன்பு 'பன்னியூராயிரம்' என்ற பெயரில் ஒரு அமைப்பினர் இருந்ததாக சமீபத்தில் பன்னியூரில் கண்டறியப்பட்டுள்ளது. பெயருக்கேற்றாற்போல 1000க்கும் மேற்பட்ட உறுப்பினர்கள் பல்வேறு கலாச்சார, மத நடவடிக்கைகளில் அர்ப்பணிப்புடன் ஈடுபட்டுள்ளனர். இந்தக் அன்றைய காலத்தில் இக்கோயில் அந்த அளவிற்கு பெற்றிருந்ததை அறியமுடிகிறது.
# சௌத்ரி ராம் லுபாயா



**சௌத்ரி ராம் லுபாயா** (*Chaudhary Ram Lubaya*) இந்தியாவைச் சேர்ந்த ஓர் அரசியல்வாதியாவார், 1914 முதல் 2017 வரையிலான காலத்தில் இவர் வாழ்ந்தார். இந்தியாவின் பஞ்சாப் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார்.  

## வாழ்க்கைக் குறிப்பு
சௌத்ரி ராம் லுபாயா , பிரித்தானிய இந்தியாவின் பஞ்சாபில் உள்ள ஓசியார்பூரில் சௌத்ரி சுந்தர் சிங்கிற்கு மகனாகப் பிறந்தார். பஞ்சாப் பல்கலைக்கழகத்தில் இவர் பட்டம் பெற்றவர்.  

முன்னாள் மத்திய அமைச்சரும், நாடாளுமன்ற உறுப்பினருமான சந்தோசு சௌத்ரியை திருமணம் செய்து கொண்டார்.  

## தொழில்
2002 ஆம் ஆண்டில் மொகிந்தர் கவுர் இயோசை தோற்கடித்து சாம் சௌராசி தொகுதியில் இருந்து சட்டமன்ற உறுப்பினரானார்.  

சௌத்ரி ராம் லுபாயா 2017 ஆம் ஆண்டு தில்லியில் உள்ள அகில இந்திய மருத்துவ அறிவியல் கழகத்தில் மாரடைப்பு காரணமாக இறந்தார்.
# கொடிமூட்டில் பத்ரகாளி கோயில்

**கொடிமூட்டில் பத்ரகாளி கோயில்** கேரளாவில் கொல்லம் மாவட்டத்தில் பாரிப்பள்ளியில் உள்ள மிகவும் புகழ்பெற்ற கோயிலாகும். இந்தக் கோயிலின் மூலவர் பத்ரகாளி ஆவார்.  

## துணைத்தெய்வங்கள்
இங்கு தேவி, சிவன், கணபதி, நவக்கிரகங்கள் ஆகிய துணைத்தெய்வங்கள் உள்ளன.  

## விழாக்கள்
இக்கோயிலில் ஒவ்வொரு ஆண்டும் மார்கழி மாதம் பொங்கலுடன் தொடங்கி பத்து நாட்கள் விழா சிறப்பாக நடைபெறுகிறது. இதில் கொல்லம், திருவனந்தபுரம் மாவட்டங்களின் அனைத்து பகுதிகளிலிருந்தும் பெண்கள் கலந்து கொள்கின்றனர். பத்தாம் நாள் நடைபெறும் அனைவரையும் ஈர்க்கின்ற கஜமேளா எனப்படும் யானை ஊர்வலம் நடைபெறுகிறது.  

## சிறப்பு
இக்கோயில் ஈழவா (செகவர்) சமூகத்தால் நிர்வகிக்கப்பட்டு வருகிறது, இருப்பினும் அனைத்து சாதியினரும் இனபேதமின்றி இக்கோயிலில் நடைபெறும் விழாவில் பங்கேற்கின்றனர். இங்கு நவராத்திரி விழாவும் சிறப்பாகக் கொண்டாடப்படுகிறது.  

## மேலும் பார்க்கவும்
- கேரளாவின் கோவில்கள்
# மூலவன மகாதேவர் கோயில்



**மூலவன மகாதேவர் கோயில்** தென்னிந்தியாவில் உள்ள கேரளாவில் உள்ள முலவானா கிராமத்தில் உள்ள சிவன் கோயிலாகும். இக்கோயில் **மகாதேவர் கோயில்** என்றும் அழைக்கப்படுகிறது.  

## துணைத்தெய்வங்கள்
இக்கோயிலில் சாஸ்தா, கணபதி, யக்சியம்மா, நாகராஜா, மகாதேவர் உள்ளிட்ட துணைத்தெய்வங்கள் உள்ளன.  

## விழாக்கள்
மலையாள மாதமான கும்பத்தில் மாதம் (பிப்ரவரி/மார்ச்) மகா சிவராத்திரி இங்கு ஜாதி, மத வேறுபாடின்றி சிறப்பாகக் கொண்டாடப்படுகிறது.  

## நிர்வாகம்
இக்கோயில் மூலவன மகாதேவர் தேவஸ்வத்தால் நிர்வகிக்கப்படும் ஒரு கோயிலாகும். மூலவானா மற்றும் அண்டை பகுதிகளுக்கு இக்கோயில் முக்கிய வழிபாட்டுத்தலமாக விளங்குகிறது. கோயிலின் நிர்வாகத்தையும் சொத்துக்களையும் பராமரிக்கும் பரம்பரை உரிமையை கடலை மனை பெற்றிருந்தது.
# நெல்லிபரம்பு கிருஷ்ணசுவாமி கோயில்

**நெல்லிப்பரம்பு கிருஷ்ணசுவாமி கோயில்,** இந்தியாவின் கேரள மாநிலம், கொல்லம் மாவட்டத்தில் நெல்லிப்பரம்பு என்னுமிடத்தில் அமைந்துள்ளது.  

## சிறப்பு
இது சுமார் 1800 ஆண்டுகள் பழமையானது என மதிப்பிடப்பட்டுள்ளது. இக்கோயில் கிருஷ்ணருக்கு அர்ப்பணிக்கப்பட்ட ஒரு இந்து கோயிலாகும். கிருஷ்ணன் கேரளாவில் கண்ணன், உன்னிக்கண்ணன் ("குழந்தை" கண்ணன்), உன்னிகிருஷ்ணன், பாலகிருஷ்ணன், குருவாயூரப்பன் போன்ற பல்வேறு பெயர்களால் பிரபலமாக அறியப்படுகிறார். இவ்வகையில் கொல்லத்தில் உள்ள புகழ்வாய்ந்த கோயில்களில் இக்கோயிலும் ஒன்றாகும்.  

## திருவிழாக்கள்
இங்கு பல்வேறு பூசைகள் செய்யப்படுகின்றன. பல விழாக்கள் கொண்டாடப்படுகின்றன. ஒவ்வொரு ஆண்டும் மலையாள மினம் மாதத்தில் {மார்ச்-ஏப்ரல்} விழா நடைபெறுகிறது.
# பூவட்டூர் பகவதி கோயில்

**பூவட்டூர் பகவதி கோயில்**, இந்தியாவில் கேரளா மாநிலம் கொல்லம் மாவட்டத்தில் பூவட்டூர் என்னுமிடத்தில் உள்ள ஒரு பகவதி கோயிலாகும்.  

## நடை திறந்திருக்கும் நேரம்
இக்கோயில் காலை 5 மணி முதல் 11.30 வரையிலும், மாலை 5 மணி முதல் இரவு 7.30 மணி வரையிலும் வழிபாட்டிற்காகத் திறந்திருக்கும்.
# புட்டிங்கல் கோயில்


**புட்டிங்கல் கோயில்** இந்தியாவின் கேரள மாநிலத்தில் கடலோர நகரமான பரவூரில் உள்ள ஒரு இந்து கோயிலாகும் . புட்டு என்பது எறும்பு மலையின் மலையாள வார்த்தையான *எறும்பு* மலை என்பதைக் குறிக்கின்ற புற்று ஆகும். தேவியின் இருப்பு இங்கு இருப்பது உணரப்பட்டவுடன் இந்த கோயில் நிறுவப்பட்டது.  

இக்கோயிலில் மீனத்தில் பரணி நட்சத்திரத்தன்று முக்கிய திருவிழா கொண்டாடப்படுகிறது. விழாவின்போது வானவேடிக்கை, பிற நிகழ்வுகள் பல்வேறு பூஜைகள், கலாச்சார நிகழ்வுகளுடன் நிகழ்த்தப்படுகின்றன.  

## 2016 தீவிபத்து
10 ஏப்ரல் 2016இல் இக்கோயிலில் பட்டாசு வெடித்ததில் 114 பேர் கொல்லப்பட்டனர், மேலும் 350 க்கும் மேற்பட்டோர் காயமடைந்தனர். பட்டாசுகள் வைக்கப்பட்டிருந்த கொட்டகையின் மீது பட்டாசு ஒன்று விழுந்து வெடித்தது.  

## மேலும் பார்க்கவும்

- கேரளாவில் உள்ள இந்து கோவில்களின் பட்டியல்
# மகாகணபதி கோயில்


**மகா கணபதி கோயில்** இந்தியாவில் கேரள மாநிலத்தில் கொல்லத்தின் இதயம் என்று அழைக்கப்படும் தாமரகுளத்தில் உள்ளது. இக்கோயிலின் மூலவர் விக்னேஷ்வரர் ஆவார். அவர் இந்த முழு பிராந்தியத்தின் பொறுப்பையும் ஏற்றுக்கொள்வதாக மக்கள் நம்புகின்றனர்.  

## நடை திறந்திருக்கும் நேரம்
கோயில் நேரம் காலை 4 மணி முதல் 11 மணி வரையிலும், மாலை 5 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.
# கேவல் கிரிசன்


**கேவல் கிரிசன்** (*Kewal Krishan*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். இந்தியாவின் பஞ்சாபில் ஒரு மருத்துவ பயிற்சியாளராகவும் ஓர் அரசியல்வாதியாகவும் இயங்கினார். 2002 ஆம் ஆண்டு முதல் 2007 ஆம் ஆண்டு வரை பஞ்சாப் சட்டப் பேரவையின் சபாநாயகராக இருந்தார்.  

முதன்முதலில் 1969 ஆம் ஆண்டில் பஞ்சாப் சட்டமன்றத்தின் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார், 1973 ஆம் ஆண்டு முதல் 1977 ஆம் ஆண்டு வரையும் மீண்டும் 2002 ஆம் ஆண்டு முதல் 2007 ஆம் ஆண்டு வரையும் சபாநாயகராக பணியாற்றினார். 1980 ஆம் ஆண்டு முதல் 1983 ஆம் ஆண்டு வரை பஞ்சாப் அரசில் நிதி அமைச்சராகப் பணியாற்றினார்  

2005 ஆம் ஆண்டில், பாக்கித்தானில் உள்ள பஞ்சாப் சட்டமன்றத்திற்கு நல்லெண்ணப் பயணத்திற்காக சட்டமன்றக் குழுவை வழிநடத்தினார்.  

2006 ஆம் ஆண்டு சனவரி மாதத்தில் இவர் சட்டமன்ற உறுப்பினர் பதவியில் இருந்து விலகுவதாக அறிவித்தார். தனக்கு 83 வயதாகிவிட்டது. அரசியலில் 90 வயது வரை தொடர விரும்பவில்லை. இப்போது இளைய தலைமுறையினர் ஆட்சியைப் பிடிக்கும் நேரம் வந்துவிட்டது என்ற காரணத்தை கூறினார். கேவல் கிரிசன் 2008 ஆம் ஆண்டு சூன் மாதம் 30 ஆம் தேதியன்று மாரடைப்பால் இறந்தார்.
# இராச்சு குமார் குப்தா (அரசியல்வாதி)



**இராச்சு குமார் குப்தா** (*Raj Kumar Gupta (politician*)) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பஞ்சாப் சட்டப் பேரவையின் சட்டமன்ற உறுப்பினராகவும் இருந்தார். பஞ்சாப் சிறு தொழில்கள் மற்றும் ஏற்றுமதி கழகத்தின் தலைவராகவும் பணியாற்றினார்.  

## வாழ்க்கைக் குறிப்பு
இராச்சு குமார் குப்தா 2002 ஆம் ஆண்டில் மத்திய சலந்தர் சட்டமன்றத் தொகுதியில் போட்டியிட்டு வென்று பஞ்சாப் சட்டப் பேரவையின் உறுப்பினராகத் தேர்ந்தெடுக்கப்பட்டார் 2007 ஆம் ஆண்டில் இந்திய தேசிய காங்கிரசு கட்சியில் வேட்பாளராக இவர் பரிந்துரைக்கப்படவில்லை. இந்த சம்பவத்திற்கு பிறகு இவர் பாரதிய சனதா கட்சியில் சேர்ந்தார். 2010 ஆம் ஆண்டில் இந்திய தேசிய காங்கிரசுக்கு மீண்டும் திரும்பினார்  

இராச்சு குமார் குப்தா 11 பிப்ரவரி 2020 அன்று தன்னுடைய 85 வயதில் இறந்தார்
# அம்ரிக் சிங் அலிவால்



**அம்ரிக் சிங் அலிவால்** (*Amrik Singh Aliwal*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தின் லூதியானா மாவட்டத்தில் உள்ள அலிவால் கிராமத்தின் சர்பஞ்சாக தனது அரசியல் வாழ்க்கையைத் தொடங்கினார். 1994 ஆம் ஆண்டு மக்களின் சனநாயக உரிமைகளுக்காகப் போராடியதற்காக ஆறு மாதங்கள் சிறையில் அடைக்கப்பட்டார். சிரோமணி அகாலி தளத்தின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். இரண்டு முறை லூதியானாவில் இருந்து தேர்ந்தெடுக்கப்பட்டு மக்களவை உறுப்பினராக இருந்தார். 14 டிசம்பர் 2021 ஆம் ஆண்டு திசம்பர் மாதம் 14 ஆம் தேதியன்று இவர் பஞ்சாப் லோக் காங்கிரசு கட்சியில் சேர்ந்தார்.  

- 2019: தலைவர், கூட்டுறவு சர்க்கரை ஆலைகள் நிறுவனம் பஞ்சாப் மாநில கூட்டமைப்பு.
- 2012–2017: தலைவர், பஞ்சாப் மாநில வேளான் தொழிற்சாலைகள் ஆணைய நிறுவனம்..** **
- 2007–2017: துணைத் தலைவர், சிரோமணி அகாலி தளம் (பஞ்சாப்)
- 1998–2007: பொதுச் செயலாளர், சிரோமணி அகாலி தளம் (பஞ்சாப்)
- 1998–1999: உறுப்பினர், போக்குவரத்து மற்றும் சுற்றுலா குழு
- 1998–1999: உறுப்பினர், அரசாங்க உத்தரவாதங்களுக்கான குழு
- 1998–1999: உறுப்பினர், இரயில்வே குழு
- 1998: 12 ஆவது மக்களவைக்கு தேர்ந்தெடுக்கப்பட்டார்
- 1996–1997: போக்குவரத்து மற்றும் சுற்றுலா மீதான உறுப்பினர் குழு
- 1996–1997: உறுப்பினர் ஆலோசனைக் குழு, மேற்பரப்பு போக்குவரத்து அமைச்சகம்
- 1996: 11ஆவது மக்களவைக்கு தேர்ந்தெடுக்கப்பட்டார்
- 1993–1998: தலைவர், அகில இந்திய இளைஞர், அகாலி தளம்
- 1988–1993: மூத்த துணைத் தலைவர், அகில இந்திய இளைஞர் அகாலி தளம்
- 1985–1988: பொதுச் செயலாளர், அகில இந்திய இளைஞர் அகாலி தளம்**   **
- 1985–1988: இயக்குநர், கூட்டுறவு வங்கி, லூதியானா** **
- 1979–1985: மாவட்டத் தலைவர், லூதியானா, அகில இந்திய இளைஞர் அகாலி தளம்
- 1979–1993: சர்பஞ்ச், அலிவால் கிராமம் (15 ஆண்டுகள்)
# வரீந்தர் சிங் பச்வா

**வரீந்தர் சிங் பச்வா** (*Varinder Singh Bajwa*) இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் அரசியல்வாதியான இவர் இந்திய நாடாளுமன்றத்தின் மேலவையான மாநிலங்களவையில் பஞ்சாப் மாநிலத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.  

## தொழில்
வரீந்தர் சிங் பச்வா 1980 ஆம் ஆண்டில் சிரோமணி அகாலி தளத்துடன் தனது அரசியல் வாழ்க்கையைத் தொடங்கினார். 1980 ஆம் ஆண்டுகளில் இளைஞர் அகாலி தலைவராக பணியாற்றினார். 1995 ஆம் ஆண்டில் ஓசியார்பூரின் தலைவராக தேர்ந்தெடுக்கப்பட்டார். 2004 ஆம் ஆண்டில் பஞ்சாப் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார், இவரது பதவிக்காலம் 2010 ஆம் ஆண்டில் முடிந்தது. 2010 ஆம் ஆண்டில் அகாலிதளத்தில் இருந்து வெளியேறி மன்பீட் பாதலின் பஞ்சாப் மக்கள் கட்சியில் சேர்ந்தார், இருப்பினும் பஞ்சாப் மக்கள் கட்சியிலிருந்து விலகி மீண்டும் அகாலிதளத்தில் சேர்ந்தார், பின்னர் அகாலி தளத்திலிருந்து விலகி 2017 ஆம் ஆண்டில் காங்கிரசு கட்சியில் சேர்ந்தார், 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலுக்கு முன்பு மீண்டும் அகாலிதளத்தில் உறுப்பினராகச் சேர்ந்தார். வரீந்தர் சிங் பச்வாவின் மனைவி இயக்சீத்து கவுர் ஓசியார்பூர் அரசு கல்லூரியில் விரிவுரையாளராக பணியாற்றி ஓய்வு பெற்றவராவார். இவர்களுக்கு மூன்று மகள்கள் உள்ளனர்.
# தேரா பாஸி சட்டமன்றத் தொகுதி



**தேரா பாஸி சட்டமன்றத் தொகுதி** (தொகுதி வரிசை எண்:112) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சாகிப்ஜாதா அஜித்சிங் நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குல்ஜித் சிங் ரந்தாவா* ஆவார். 2022 பஞ்சாப் சட்டமன்றத் தேர்தலில் 70,032 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தீபிந்தர்சிங் தில்லான்* என்பவரை 21,721 வாக்குகள் வித்தியாசத்தில் தோற்கடித்தார்.
# தரம்கோட் சட்டமன்றத் தொகுதி



**தரம்கோட் சட்டமன்றத் தொகுதி** (தொகுதி வரிசை எண்:74) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி மோகா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *தேவிந்தர்ஜித் சிங் லட்டி தாஸ்* ஆவார். 2022 பஞ்சாப் சட்டமன்றத் தேர்தலில் 65,378 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சுக்ஜித்சிங் காகா லோகார்* என்பவரை 29,972 வாக்குகள் வித்தியாசத்தில் தோற்கடித்தார்.